\*P/2051617\*

KLASA: 112-03/21-01/1

URBROJ: 538-02-1-1/14-21-53

Zagreb, 17. rujna 2021. godine

**OBAVIJEST O ODRŽAVANJU INTERVJUA**

**Oglas za prijam u državnu službu na određeno vrijeme**

Obavještavamo kandidate prijavljene na Oglas za prijam u državnu službu na određeno vrijeme u Ministarstvo regionalnoga razvoja i fondova Europske unije (MRRFEU), objavljen 21. srpnja 2021. godine kako će se, sukladno tekstu Oglasa, **u četvrtak, 23. rujna 2021. godine** u prostorijama MRRFEU-a, na adresi Miramarska 22, Zagreb, održati razgovori (intervju) s Komisijom za provedbu Oglasa prema rasporedu objavljenom na web stranicama MRRFEU-a.

Za kandidate koji ne pristupe razgovoru, smatra se da su povukli prijavu na Oglas i više se ne smatraju kandidatima. **Zamjena termina nije moguća.**

Na razgovor je potrebno doći sa **zaštitnom maskom za lice**. Prilikom ulaska u zgradu MRRFEU-a potrebno je dezinficirati ruke i izmjeriti tjelesnu temperaturu na aparatima koji se nalaze u predvorju zgrade te se pridržavati mjera Stožera civilne zaštite i održavati fizičku distancu od najmanje 1,5 metar.

Za vrijeme boravka u MRRFEU kandidati su dužni poštivati kućni red i postupati prema uputama službenih osoba. U slučaju kršenja kućnog reda i nepridržavanja uputa službenih osoba, kandidati će biti upozoreni na primjeren način, a ako se i dalje nastave neprimjereno ponašati bit će udaljeni s razgovora te će se smatrati da su povukli prijavu.

Osobe koje ne ispunjavaju formalne uvjete iz Oglasa nemaju pravo pristupanja intervjuu, a o razlozima zbog kojih ne ispunjavaju formalne uvjete bit će obaviješteni putem elektronske pošte.

**MINISTARSTVO REGIONALNOGA RAZVOJA I FONDOVA EUROPSKE UNIJE**